ΓΡΑΠΤΗ ΕΡΩΤΗΣΗ P-1410/03

υποβολή: Kathleen Van Brempt (PSE) προς την Επιτροπή

(14 Απριλίου 2003)

Θέμα: Προφυλακτήρες bullbars

Η πρόταση οδηγίας σχετικά με την προστασία των πεζών και άλλων ανεπαρκώς προστατευομένων χρηστών των οδών στην περίπτωση σύγκρουσης με μηχανοκίνητο όχημα(1), αναφέρεται μεταξύ άλλων στους προφυλακτήρες bullbar. Οι κατασκευαστές αυτοκινήτων έχουν αναλάβει τη δέσμευση να μην τοποθετούν πλέον bullbar στα οχήματά τους και να μην πωλούν τους προφυλακτήρες αυτούς

ως ανταλλακτικά. Στην πράξη, είναι εμφανές ότι στο Βέλγιο πολλοί μεταπωλητές αυτοκινήτων έχουν ήδη απαγορεύσει τους bullbar. Στην πρόταση οδηγίας όμως, δεν γίνεται λόγος για απαγόρευση της εμπορίας bullbar από τους εμπόρους εξαρτημάτων αυτοκινήτων. Στους βελγικούς δρόμους εξακολουθούν να κυκλοφορούν νέα 4Χ4 με bullbar.

Δεν κρίνει η Επιτροπή ότι οι προφυλακτήρες του τύπου αυτού είναι επικίνδυνα εξαρτήματα τα οποία, σε περίπτωση σύγκρουσης με ανεπαρκώς προστατευόμενους χρήστες των δρόμων αυξάνουν τον κίνδυνο θανάτου·

Θα μπορούσε να αναφέρει η Επιτροπή ποια στοιχεία διαθέτει σχετικά με τις συνέπειες μιας σύγκρουσης μεταξύ οχημάτων με bullbar και ανεπαρκώς προστατευομένων χρηστών των δρόμων·

Προτίθεται η Επιτροπή να απαγορεύσει πλήρως τους bullbar; Εάν ναι, πότε· Εάν όχι, για ποιο λόγο·

(1) COM(2003)67 τελ.

Απάντηση της κ. Liikanen εξ ονόματος της Επιτροπής

(7 Μαΐου 2003)

Η Επιτροπή είναι ενήμερη του ότι τα πρόσθια συστήματα προστασίας (προφυλακτήρες), όπως τα λεγόμενα bull bars, που τοποθετούνται σε οχήματα περικλείουν σημαντικό κίνδυνο τραυματισμού για πεζούς και άλλους χρήστες των οδών στην περίπτωση σύγκρουσης.

Τον Ιούνιο του 2001, οι ευρωπαίοι κατασκευαστές αυτοκινήτων, εκπροσωπούμενοι από την Ευρωπαϊκή Ένωση Αυτοκινητοβιομηχανιών (ACEA) δεσμεύτηκαν να εισαγάγουν μια σειρά προστατευτικών μέτρων για τη βελτίωση της προστασίας των πεζών. Παρόμοιες δεσμεύσεις στη συνέχεια αναλήφθηκαν από τους Ιάπωνες και Κορεάτες αυτοκινητοβιομηχάνους (εκπροσωπούμενους από τις JAMA και KAMA, αντίστοιχα) τον Ιούλιο τους 2001 και το Μάρτιο του 2002 αντίστοιχα. Οι δεσμεύσεις περιλαμβάνουν μια συμφωνία περί μη τοποθέτησης των καλουμένων bull bars ως αρχικού εξοπλισμού σε νέα οχήματα, ούτε να πωλούν τον εξοπλισμό αυτό ως ανταλλακτικά, από την 1η Ιανουαρίου 2002. Οι άκαμπτες bull bars περιγράφονται στις δεσμεύσεις ως πρόσθιο σύστημα προστασίας κατασκευασμένο από χάλυβα ή άλλο μέταλλο ήλικό που παρουσιάζει παρόμοια χαρακτηριστικά συμπεριφοράς.

Εντούτοις, πριν από τη λήψη απόφασης κατά πόσο θα γίνουν αποδεκτές οι δεσμεύσεις του βιομηχανικού κλάδου, η Επιτροπή αποφάσισε να διαβουλευτεί με το Κοινοβούλιο και το Συμβούλιο. Το Συμβούλιο, στα Συμπεράσματά του της 26ης Νοεμβρίου 2001, εξέφρασε την άποψη ότι η χρήση άκαμπτων bull bars θα πρέπει να απαγορευτεί για τα επιβατικά οχήματα που μεταφέρουν μέχρι 8 επιβάτες και για οχήματα σχεδιασμένα για την μεταφορά αγαθών μέχρι 3,5 και ότι η Επιτροπή θα πρέπει να προτείνει ένα μέσον γιαλοποίηση της απαγόρευσης αυτής. Το Κοινοβούλιο στο ψήφισμά του της 13ης Ιουνίου 2002 επίσης κάλεσε την Επιτροπή να προτείνει νομοθεσία που θα προβλέπει την απαγόρευση των bull bars στην αγορά εξαρτημάτων μετά την αρχική αγορά του οχήματος.

Ως αποτέλεσμα αυτών, η Επιτροπή προετοιμάζει τηνποβολή νομοθετικής πρότασης αποσκοπούσας στη μείωση της βαρύτητας των τραυματισμών που προκαλούνται σε πεζούς και ευπρόσβλητους χρήστες των οδών σε περίπτωση σύγκρουσης με οχήματα εξοπλισμένα με πρόσθια συστήματα προστασίας. Η πρόταση αυτή θα περιέχει διαδικασίες δοκιμασίας για όλες τις bull bars και παρόμοιες διατάξεις διατιθέμενες στην αγορά είτε ως αρχικός είτε ως μεταγενέστερος εξοπλισμός οχημάτων. Σχετικά η Επιτροπή έλαβεπόψη έκθεση(1) που συντάχθηκε από το Εργαστήριο Έρευνών Μεταφορών (Transport Research Laboratory) στο Ηνωμένο Βασίλειο, που παρέχει μια καλή μέθοδο αξιολόγησης ως προς τις δυνητικές προσεγγίσεις των διαδικασιών δοκιμασίας που απαιτούνται για τις bull bars.

(1) Assessment and test procedures for bull bars (Διαδικασίες αξιολόγησης και δοκιμασίας για bull bars) G. Lawrence, C. Rodmell and A. Osbourne. TRL Report 460.